gomáyenā́lípyā́ráṇyor evā̀gnī́ samā́róhya pratyávasyati mathitvā́ gā́rhapatyam uddhŕ̥̄tyā́havanīyam ā́hŕ̥̄tyā́nvā́hā́ryapácanam agnáye pathikŕ̥̄te 'ṣṭā́kapā́laṃ puroḍā́śaṃ nírvapet tásyā́vŕ̥̄t tā́ evá saptádaśa sā́midhenī́r ánubrūyā́d vā́rtraghnā́v ā́jyabhā́gau virā́jau saṃyā́jyè áthaité yā́jyā́nuvā́kyè vétthā́ hí vedhó ádhvanaḥ patháś ca devā́ñjasā́ ágne yajñéṣu sukratav íty átha yā́jyā́ devā́nā́m ápi pánthā́m aganma yác chaknávā́ma tád anuprávoḍhum agnír vidvā́nt sá yajñā́t séd u hótā́ só adhvarā́nt sá ṛtū́n kalpayā́tī́ty agnír vaí pathikŕ̥̄t pathā́m apinetā́ sá evaìnaṃ yajñapathám ápinayaty etád evá tátra kárma